Australia Asuya A Tara Nshang Shinat Laknak Ap Masing Hta Sinat Lau (26,000) Daram Wa Ap Sai
Australia Asuya kawn lai wa sai July (1) ya shani kaw nna mara nrim ai sha tara nshang sinat laknak ni hpe Asuya hpang wa ap na matu ndau da ai hpang ya aten du hkra rai yang sinat lau (26,000) daram wa ap sai lam, ndai masing a majaw kasu kabrawng masha ni kawn dai sinat laknak ni hpe sung lang nna manghkang shapraw ai lam yawm wa lu na re nga nna Australia Asuya tsun ndau da ai hpe Agency shiga kaw na chye lu ai.
Ndai laknak ap masing hpe du wa na September (30) ya shani du hkra masat da ai rai nhtawm tara nshang sinat laknak naw lang da ai masha ni rim hkrum ai rai yang yawm htum Australia Dollar (280,000) shawa hkrum na re sha n-ga htawng dam ari shaning (14) ning mung hkrum wa mai ai lam shi sawk ni tang madun da ma ai.
kac_Latn kac_Latn kac_Latn